**ПОСТУПАК ЗА УПИС У РЕГИСТАР ПРОИЗВОЂАЧА ПИВА И УСЛУЖНИХ ПУНИЛАЦА ПИВА**

 Законом о пиву („Службени гласник РС", бр. 30 од 07. маја 2010) (у даљем тексту Закон) је прописано да Министарство пољопривреде, шумарства и водопривреде (у даљем тексту: Министарство) води Регистар произвођача и услужних пунилаца (у даљем тексту: Регистар) у који се уписују произвођачи и услужни пуниоци пива.

 Поступак уписа у Регистар покреће се подношењем Захтева и пратеће документације Министарству у складу са Законом, поштом и на e –mail адресу: snezana.babarogic @minpolj.gov.rs.

 Захтев за упис у Регистар (РП1 образац) можете преузети са сајта Министарства преко линка **http://www.minpolj.gov.rs/dozvole-i-obrasci/.**

Уз попуњен Захтев, електронским путем, је потребно доставити и:

* копију доказа о закупу односно коришћењу објекта, уколико објекат није у власништву,
* документацију којом се потврђује испуњеност услова у погледу стручног лица (копија дипломе, изјава о радном искуству у производњи пива и склопљен уговор о раду на неодређено време);
* доказ о радном искуству стручног лица у пиварској пракси ( најмање две године) као и примерак плаћеног социјалног осигурања за стручно лице;
* доказ о уплаћеној административној такси за захтев за упис у регистар у износу од **380,00** динара у складу са Законом о републичким административним таксама ("Службени гласник РС ", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн., 113/17, 3/18 – испр., и 50/18 - усклађени дин. изн 95/2018, 38/2019 - усклађени дин. изн, 86/2019, 90/2019 - усклађени дин. изн 98/2020, исправка, 144 од 27. новембра 2020. - 62/2021,усклађени дин. изн,138/2022 и 54/2023-усклађени дин.изн.) – **Тарифни број 1**.
* доказ о уплаћеној административној такси за решење за упис у регистар у износу од **1910,00** динара у складу са Законом о републичким административним таксама ("Службени гласник РС ", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн., 113/17, 3/18 – испр., и 50/18 - усклађени дин. изн., 95/2018, 38/2019 - усклађени дин. изн, 86/2019, 90/2019 - усклађени дин. изн 98/2020 - усклађени дин. изн, исправка, 144 од 27. новембра 2020, 62/2021,усклађени дин. изн, 138/2022 и 54/2023-усклађени дин.изн. ) – **Тарифни број 19**.

Уплата административних такси врши се у складу са следећим подацима:

|  |  |
| --- | --- |
|  380,00 динара- Сврха уплате : РАТ за захтев за упис у Регистар произвођача и услужних пунилаца - прималац: Буџет Републике Србије - рачун примаоца: 840-742221843-57 - број модела: 97 | 1.910,00 динара - Сврха уплате : РАТ за решење за упис у Регистар произвођача и услужних пунилаца- прималац: Буџет Републике Србије - рачун примаоца: 840-742221843-57 - број модела: 97 |

 Табела позива на број за уплату администартивне таксе се такође налази на наведеном сајту дефинисана као списак шифара са контролним бројем општина.

 Након пријема и административне обраде захтева Министарство ће извршити утврђивање испуњености услова прописаних чланом 5. Закона о пиву (Службени гласник РС", бр.30 од 07.маја 2010) о ближим условима у погледу објеката, просторија, техничких услова, опреме, судова и уређаја, као и стручног кадра које мора да испуњава произвођач и услужни пунилац.

 За сва питања везана за упис у Регистар произвођача пива и услужних пунилаца пива можете се обратити Одсеку за означавање хране, шеме квалитета и органску производњу, на број телефона 011/361-0-004 или на следећу email адресу: snezana.babarogic @minpolj.gov.rs.